**ELŐTERJESZTÉS**

**A KÉPVISELŐ-TESTÜLET**

**2019. január 28-i rendes ülésére**

**Tájékoztató az önkormányzati beruházások helyzetéről**

A napirendet tárgyaló ülés dátuma: 2019.01. 28.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: ----

**3.Költségkihatások** és egyéb szükséges feltételeket, illetve megteremtésük javasolt forrásai:

**-----**

**4. Tényállás bemutatása:**

Az elmúlt hónapokban az önkormányzat beruházásában több beruházás indult párhuzamosan. Az egyes építkezések különböző stádiumában vannak a beruházás szakaszában, melyeket most néhány mondatban foglalnánk össze:

**Közösségi ház**

A 2018.08.02. napján meghirdetett közbeszerzési eljárást követően 2018.09.28-án aláírásra került a kivitelezési szerződés. A szerződés értelmében a beruházás az EB Hungary Kft kivitelezésében 2019.06.05.i befejezési határidővel számol. A kivitelezés jelen stádiumában az új építmények alapozásai, a tartófalak és oromfalak elkészültek. Jelenleg a tetőszerkezet ácsolási munkálatai zajlanak. Ütemterv szerint halad a munka és jelenleg kb. 25 %-os készültségi foknak megfelelő teljesítés.

Várhatóan február végéig tető alá kerülnek az épületek. Ezt követően lehet előre haladni a belső munkálatokkal. Párhuzamosan a közmű bekötési munkálatok is zajlanak.

**Sportcsarnok**

A Magyar Labdarugó Központ és Telki község Önkormányzata közös beruházásban megvalósuló beruházásra vonatkozó megállapodások 2018. aláírásra kerültek. Az elmúlt időszakban elkészültek a Sportcsarnok tervei a Modulart Kft. tervezésében. Jelenleg az engedélyezési eljárás van folyamatban, párhuzamosan készül a kiviteli terv. Az építési engedély birtokában történhet a kivitelező kiválasztására irányuló pályáztatás lebonyolítása. , majd ezt követően a indulhatnak meg a kivitelezési munkálatok.

**Völgyrét közművesítés**

Az Északdunántúli Vízmű Zrt. kivitelezésében megindult a Völgyrét területének szennyvíz csatorna hálózat kiépítési munkái. A jogerős vízjogi létesítési engedélyek birtokában megkezdődtek a munkálatok a völgyrét területén. A kivitelezési munkát a Pillangó utcában kezdték meg. Ezzel párhuzamosan az alsóbb (talajvizes) részeken pedig megkezdődik a vákuum szivattyús vízszint süllyesztés. Fokozatosan haladva a Pillangó utca után a Tücsök, majd a Darázs utca és végül az Alsóvölgy utcában kerülnek lefektetésre a szennyvíz csatorna elemei.

A szennyvíz csatorna kivitelezője összehangolta munkáját a hamarosan meginduló a Tigáz Kft. kivitelezőjével. A területen megvalósuló gáz közmű hálózat kivitelezési munkáinak befejezési határideje 2019.május vége.

A két közmű kivitelezője tehát a munkaterület optimális kihasználása érdekében ütemezetten végzi a közmű kiépítési munkákat.

**Szennyvíz csatorna projekt**

A KEHOP-2.2.2-15-2016-00081 azonosítószámmal ellátott projekt (ÉMO 7) kapcsán a Telkiben jelenleg tervezett szennyvízcsatorna hálózat kivitelezésének vízjogi létesítési engedélyezési eljárás folyik jelenleg. Az engedélyezéssel párhuzamosan zajlik a vonatkozó lakossági fórum időpontjának a meghatározása és az ezzel kapcsolatos ügyek intézése. A projekt lebonyolításához kapcsolódó kötelező nyilvánossághoz kapcsolódóan a mai nap kihelyezésre került „C” típusú tájékoztató tábla. A kivitelező cég által megküldött ütemterv és a folyamatos egyeztetések alapján a tényleges hálózatépítési munkák várhatóan április elején kezdődhetnek el. A kivitelezést megelőző lakossági fórumra az összes érdekeltet meg kell hívni és törekedni kell rá, hogy ténylegesen minél nagyobb számban vegyenek rész a tájékoztatáson, annak érdekében, hogy a kivitelezés során gördülékenyen menjenek a dolgok.

Telki, 2019. január 22.

Deltai Károly

polgármester

**Határozati javaslat**

**Telki község Önkormányzat**

**képviselő-testület**

**/2019. (I. .) Öh számú**

**Határozata**

**Tájékoztató az önkormányzati beruházások helyzetéről**

Telki község Önkormányzat Képviselő-testülete úgy határoz, hogy a folyamatban lévő önkormányzati beruházások állásáról tájékoztatót elfogadja.

Felelős: Polgármester

Határidő: azonnal